stanford-oval/wikipedia huggingface dataset:
Aivorunko

Aivorungon rakenteita: Brainstem = aivorunko, 

Midbrain = keskiaivot, Pons = aivosilta, Medulla = ydinjatke, Basilar artery = kallonpohjavaltimo, Vertebral arteries = nikamavaltimoita
Aivorunko (lat. truncus encephali) on keskushermoston osa, johon kuuluvat ydinjatke, aivosilta ja keskiaivot, mutta joskus myös väliaivot luetaan kuuluvaksi aivorunkoon. Aivorungon tehtävä on yhdistää aivot selkäytimeen ja aivosilta yhdistää pikkuaivot iso- ja keskiaivoihin. Koko aivorungon läpi ulottuvaa hermosolujen verkostoa kutsutaan aivoverkostoksi, joka huolehtii ihmisen heräämisestä unen jälkeen aktivoimalla aivokuorta. Lisäksi aivoverkostosta lähtee ekstrapyramidaalisia ratoja, jotka huolehtivat muun muassa tasapainon ja lihastonuksen säilyttämisestä. Aivorunko on myös kymmenen aivohermon lähtöpaikka.
Aiheesta muualla

Risto Ilmoniemi: Aivojen pääosat (Arkistoitu – Internet Archive)
Matthew Flinders

| Matthew Flinders |
| --- | --- |

Henkilötiedot
Syntynyt: 16. maaliskuuta 1774 Donington, Lincolnshire, Englanti
Kuollut: 19. heinäkuuta 1814 (40 vuotta) Lontoo, Englanti
Koulutus ja ura
Tutkimusalue:  hydrografia, kartografia
   
Matthew Flinders (16. maaliskuuta 1774 Donington, Lincolnshire, Englanti – 19. heinäkuuta 1814 Lontoo, Englanti) oli englantilainen merenkulkija, tutkimusmatkailija ja tiedemies. Hän johti ensimmäistä Australian ympäri purjehtinutta retkikuntaa. Flinders käytti ensimmäisenä mantereesta Australia-nimeä.
Australian tutkimusretket

Flinders syntyi Doningtonissa Lincolnshiressä 16. maaliskuuta 1774. Hän liittyi 23. lokakuuta 1789 15-vuotiaana Britannian kuninkaalliseen laivastoon. Flinders teki matkan Tongalle ja Länsi-Intiaan ja palveli HMS Bellerophonilla. Hän lähti 1795 HMS Reliancella yliperämiehenä Uuteen Etelä-Walesiin. Hän tutki saapumisvuonna Georges River-valuma-aluetta, ja Norfolkinsaarelle tehdyn matkan jälkeen, maaliskuussa 1796, rannikkoa Port Jacksonin eteläpuolella. Hyväntoivonniemelle tehdyn matkan jälkeen, jolloin hänet ylennettiin luutnantiksi, Flinders osallistui helmikuussa 1798 Tasmanian pohjoispuolella sijaitsevien Furneauxsaarten tutkimiseen. Saman vuoden syyskuussa Flinders sai George Bassin kanssa tehtäväkseen todistaa lopullisesti, että Van Diemenin maa (Tasmania) oli saari, ja kiertää se. Seuraavan vuoden kesällä Flinders teki matkan Port Jacksonin pohjoispuolelle, jonka tarkoituksena oli lähinnä tutkia Moreton Bay -lahtea ja Hervey Bay -lahtea.
Palattuaan Englantiin hänet nimitettiin komentajaksi retkikuntaan, jonka tehtävänä oli tutkia perusteellisesti Terra Australisin rannikot ja etsiä läpikulkua mantereen poikki. Flindersin sanotaan olleen ensimmäinen, joka ehdotti alueelle nimeä Australia. Tutkimusretkikunta lähti Spitheadista heinäkuun 18. päivänä 1801. Tieteelliseen henkilökuntaan kuului kasvitieteilijä Robert Brown ja napaseuturetkeilijä John Franklin. Australian lounaisrannikolla sijaitseva Cape Leeuwin saavutettiin 6. marraskuuta ja King George Sound 9. joulukuuta. Flinders purjehti Ison Australian mutkan ympäri, tutkien sen itäpuolen saaria. Flinders löysi ja tutki Spencerinlahden ja St Vincentin lahden. Hän jatkoi rannikon tutkimista Bassinsalmen varrella ja kartoitti huolellisesti Port Phillipin. Port Jackson saavutettiin 9. toukokuuta 1802.
Oltuaan Port Jacksonissa pari kuukautta Flinders lähti jälleen 22. heinäkuuta jatkamaan Australian ympäripurjehdusta. Hän tutki Isoa valliriuttaa huolellisesti. Retkikunta saavutti Carpentarianlahden koillissuuntaisen suun marraskuun alussa, ja seuraavat käytti kolme kuukautta lahden rantojen ja niitä reunustavien saarten tutkimiseen. Flinders sai Carpentarianlahden kartoituksen valmiiksi, ja sen jälkeen, kun hän oli käynyt Timorin saarella, hän purjehti Australian länsi- ja eteläosan ympäri, ja saavutti Port Jacksonin 9. kesäkuuta 1803. Huomattava osa retkikunnan jäsenistä menehtyi tauteihin, ja Flindersin terveys oli pahasti heikentynyt keripukin vuoksi.
Tieteelliset julkaisut

Palatessaan Englantiin vuonna 1803 Ranskan kuvernööri pidätti Flindersin Mauritiuksella. Vaikka Britannia ja Ranska olivat sodassa, Flinders uskoi työnsä tieteellisen luonteen takaavan läpikulun, mutta hän jäi vangituksi yli kuudeksi vuodeksi. Vangittuna hän kirjasi yksityiskohtaisia tietoja matkoistaan julkaisemista varten. Hänen työnsä tulokset julkaistiin kahdessa suuressa nelinumeroisessa niteessä, joiden otsikkona oli A Voyage to Terra Australis. Samana päivänä (19. heinäkuuta 1814), jona hänen teoksensa julkaistiin, Flinders kuoli neljänkymmenen vuoden ikäisenä. Teos käsitteli tutkimusretken tieteellisiä tuloksia erityisesti magnetismin, meteorologian, hydrografian ja merenkulun osalta. Flinders kirjoitti lisäksi teoksen Observations on the coast of Van Diemen’s land etc.
Flindersin mukaan on nimetty useita maamerkkejä, kouluja, sairaaloita ynnä muuta erityisesti Etelä-Australiassa.
Kartta Flindersin Australian ympäripurjehduksesta
Flinders Australian 10 šillinkin setelissä (1961–1965)
Karl Julius Beloch

Karl Julius Beloch
Karl Julius Beloch (1854–1929) oli saksalainen historiantutkija. Hän oli professori Roomassa vuodesta 1879. Beloch oli yksi 1800-luvun jälkipuolen järkiperäisen historiankirjoittamisen merkittävistä nimistä. Hänen kirjansa Rooman ja Kreikan historiasta ovat kuuluneet antiikin historian perusteoksiin.
Matthew Ebden

| Matthew Ebden |
| --- | --- |
 Matthew Ebden Wimbledonissa vuonna 2013.
Henkilötiedot
Syntynyt: 26. marraskuuta 1987 (ikä 36) Durban, Etelä-Afrikka
Kansalaisuus:   Australia
Tennispelaaja
Pituus:  188 cm
Paino:  78 kg
Kätisyys:  oikea
Palkintorahat:  6 336 861 USD
Kaksinpeli
Paras sijoitus:  39. (22.10.2018)
Voitot/tappiot:  79–129
Grand Slam -turnauksissa
Australian avoimet:  2. kierros (2012, 2014, 2018, 2019)
Ranskan avoimet:  1. kierros (2012, 2014, 2018)
Wimbledon:  3. kierros (2018)
Yhdysvaltain avoimet:  2. kierros (2012, 2014, 2018)
Nelinpeli
Paras sijoitus:  1  (26. helmikuuta 2024)
Voitot/tappiot:  201–160
Aiheesta muualla
ITF
ATP
| Mitalit> Maa:  Australia.Miesten tennis. Olympialaiset  | Mitalit> Maa:  Australia.Miesten tennis. Olympialaiset  | Mitalit> Maa:  Australia.Miesten tennis. Olympialaiset  | Maa:  Australia> Miesten tennis. |
| --- | --- | --- | --- |
|  Kultaa | Pariisi 2024 | nelinpeli |  |
Matthew Ebden (s. 26. marraskuuta 1987 Durban, Etelä-Afrikka) on australialainen tennispelaaja ja nelinpelin olympiavoittaja. Parhaimmillaan hän on ollut kaksinpelissä ATP-listan sijalla 39 lokakuussa 2018.
Tennisura

Ebden teki ATP-turnausdebyyttinsä vuonna 2010 Brisbanen turnauksessa, johon hän pääsi mukaan karsintojen kautta. Hän selviytyi toiselle kierrokselle voitettuaan Jürgen Melzerin. Samana vuonna Ebden kilpaili ensimmäistä kertaa Grand Slam -turnauksessa, osallistuttuaan Australian avoimiin. Hän hävisi turnauksen ensimmäisellä kierroksella Gaël Monfilsille. Vuonna 2011 Ebden pääsi kolmessa ATP-turnauksessa puolivälieriin. Nelinpelissä Ebden voitti Newportin ATP-turnauksen Ryan Harrisonin kanssa ja Atlantan turnauksen Alex Bogomolov Jr.:n kanssa.
Aiheesta muualla

Matthew Ebden ATP:n sivuilla
Matthew Ebden ITF:n sivuilla
Masonlammi

| Masonlammi |
| --- | --- |
Valtiot:  Suomi
Maakunnat:  Pirkanmaa
Kunnat:  Mänttä-Vilppula
Koordinaatit:  62°02′15″N, 24°21′49″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Ruoveden alue (35.33)
Laskuoja:  oja Ruoveteen 
Järvinumero:  35.332.1.009
Mittaustietoja
Pinnankorkeus:  98,9 m  
Rantaviiva:  0,781 km  
Pinta-ala:  3,596 ha  
Saaria:  ei saaria 
 fiMasonlammi 
Masonlammi  on Pirkanmaalla Mänttä-Vilppulassa Tyynyskylän lähellä sijaitseva lampi, joka kuuluu Kokemäenjoen vesistöön.
Maantietoa

Lammen pinta-ala on 3,6 hehtaaria ja se on 350 metriä pitkä ja 200 metriä leveä. Lammella ei ole kartan mukaan saaria. Sen rantaviivan pituus on 800 metriä.
Vesistösuhteet

Lampi sijaitsee Kokemäenjoen vesistössä (vesistöaluetunnus 35) Näsijärven–Ruoveden alueen (35.3) Ruoveden alueella (35.33), jonka Paloselän alueeseen (35.332) se kuuluu. Lammen vedenpinnan korkeus on 98,9 metriä mpy.
Al Jarreau

Al Jarreau vuonna 1997.
Alwyn Lopez ”Al” Jarreau (12. maaliskuuta 1940 Milwaukee, Wisconsin – 12. helmikuuta 2017) oli yhdysvaltalainen laulaja ja seitsenkertainen Grammy-voittaja. Hän sai 6. maaliskuuta 2001 tähden Hollywood Walk of Famelle.
Albumit

The Masquerade Is Over (Reprise Records, 1973)
We Got By (Warner Bros. Records, 1975)
Glow (Warner Bros. Records, 1976)
Look to the Rainbow (Warner Bros. Records, 1977)
All Fly Home (Warner Bros. Records, 1978)
This Time (Warner Bros. Records, 1980)
Breakin' Away (Warner Bros. Records, 1981)
Jarreau (Warner Bros. Records, 1983)
High Crime (Warner Bros. Records, 1984)
Live in London (Warner Bros. Records, 1985)
L Is For Lover (Warner Bros. Records, 1986)
Heart's Horizon (Warner Bros. Records, 1988)
Heaven and Earth (Warner Bros. Records, 1992)
Tenderness (Warner Bros. Records, 1994)
Best of Al Jarreau (Warner Bros. Records, 1996)
Tomorrow Today (GRP Records, 2000)
All I Got (GRP Records, 2002)
Accentuate the Positive (GRP Records, 2004)
Givin' It Up (Concord Records, 2006)
Aiheesta muualla

Wikimedia Commonsissa on kuvia tai muita tiedostoja aiheesta .
Viralliset sivut (englanniksi)
Al Jarreaun muistokirjoitus Helsingin Sanomissa
Alcoa

| Alcoa |
| --- | --- |

Yritysmuoto:  pörssiyhtiö
ISIN:  US0138171014
Perustettu:  1888
Toimitusjohtaja:  Klaus Kleinfeld
Kotipaikka:  Lever House, New York
Toimiala:  metalliteollisuus
Liikevaihto:  25,9  mrd. USD (2011)
Henkilöstö:  61 000
Kotisivu:  alcoa.com
Infobox OKVirheellinen NIMI-arvo: 
Alcoa (lyhenne sanoista Aluminum Company of America) on alumiinin ja alumiinituotteiden tekijä. Yritys palvelee avaruus-, ilmailu-, pakkaus-, rakennus- sekä kuljetusteollisuutta.
Alcoa tekee myös kiinnitys-, sulkemis-, autojen sähkönjakelu- ja kulutustarvikkeita.
Yrityksellä on 129 000 työntekijää 42 maassa.
Yritys kuului Dow Jones Industrial Average -indeksiin ja oli heinäkuussa 2020 Fortune 500 -listassa sijalla 236.
Alcoa oli vuonna 2012 maailman 58. suurin autoteollisuuden osatoimittajayritys.
Aiheesta muualla

Wikimedia Commonsissa on kuvia tai muita tiedostoja aiheesta .
Yrityksen kotisivut
Adam Savage

| Adam Savage |
| --- | --- |
 Adam Savage heinäkuussa 2008.
Henkilötiedot
Koko nimi:  Adam Whitney Savage
Syntynyt: 15. heinäkuuta 1967 (ikä 57)  New York, New York
Ammatti:  Juontaja, Näyttelijä, Erikoistehostemies
Puoliso:  Julia Savage (vuodesta 2003→)
Näyttelijä
Merkittävät roolit:  Myytinmurtajat
Aiheesta muualla
Viralliset kotisivut
IMDb 
Adam Whitney Savage (s. 15. heinäkuuta 1967 New York, New York) on yhdysvaltalainen elokuva-alan monitoimimies ja televisiosarja Myytinmurtajien toinen juontaja. Hän asuu San Franciscossa vaimonsa Julian ja kaksoispoikiensa kanssa.
Adam on tullut myös kuuluisaksi aktiivisena skeptikkona.
Elämäkerta

Adam Savage varttui Westchesterin piirikunnassa, New Yorkin osavaltiossa. Hänen isänsä oli animaattori ja ohjaaja ja Adam esiintyi jo lapsena TV-sarjoissa, mainoksissa ja musiikkivideoissa.
Ennen Myytinmurtajia Savage työskenteli kymmenen vuotta erikoistehosteiden parissa sellaisten yritysten kuten Industrial Light & Magicin, Warner Bros.:in ja Disneyn palveluksessa. Hän on toiminut aiemmin myös animaattorina, graafikkona, puuseppänä, lavastajana ja lelusuunnittelijana.
Myytinmurtajat

Myytinmurtajissa Savage on tunnettu hullunkurisesta käytöksestään. Hän yleensä kokeilee asioita nopeasti ilman sen kummempaa suunnittelua. Tässä mielessä hän on täydellinen vastakohta rauhalliseen ja harkitsevaan juontajapariinsa Jamie Hynemaniin verrattuna.
Adamin kenties tunnetuin lausahdus Myytinmurtajissa on "I reject your reality and substitute my own" (suom. Hylkään todellisuutenne ja korvaan sen omallani.), joka on lainaus elokuvasta The Dungeonmaster vuodelta 1984.
Cameoroolit

Savage on tehnyt cameoroolin CSI:n jaksossa "The Theory of Everything" ja Simpsonit-jaksossa "The Daughter Also Rises" juontajaparinsa Jamie Hynemanin kanssa.
Aiheesta muualla

Kuvia tai muita tiedostoja aiheesta Adam Savage Wikimedia Commonsissa
Adam Savagen kotisivut
Adam Savage Twitterissä
Marko Savolainen

Marko Savolainen (s. 13. helmikuuta 1973) on suomalainen some-persoona, kuntosalivalmentaja ja uransa lopettanut IFBB ammattilaiskehonrakentaja. Savolainen on myös kehittänyt suomalaiset Supermass Nutrition- ja Legend Nutrition-urheiluravinnetuotesarjat. 
Savolainen on puhunut mediassa avoimesti ammattilaisurheilussa vallitsevasta doping-ongelmasta ja omista kokemuksistaan asiassa.
Savolainen oli asettumassa ehdolle kevään 2021 kuntavaaleissa perussuomalaisten ehdokkaana Oulussa, mutta perui myöhemmin ehdokkuutensa.
Urheilu-ura > Ennen kehonrakennusta

Ennen kehonrakennusta Savolainen harrasti kamppailulajeja, kuten taekwondoa ja painia. Painia hän harrasti 13-vuotiaaksi asti, saavuttaen useita piirimestaruuksia ja kahdesti TUL:n mestaruuskisojen 2. sijan. Savolainen harrasti myös taekwondoa voittaen lajin suomenmestaruuden.
16-vuotiaana Savolainen kiinnostui kehonrakennuksesta. Alkujaan hän eksyi kuntosalille haettuaan lisää voimaa tukeakseen taekwondo-harrastustaan.
Urheilu-ura > Amatööriura

Savolainen kilpaili ensi kertaa kehonrakennuksessa 19-vuotiaana, vuonna 1992, alle 80-kiloisten sarjassa. Hän sijoittui nuorten suomenmestaruuskilpailussa toiseksi ja miehissä 7:nneksi. 
Vuotta myöhemmin hän kilpaili jo raskaassa sarjassa, voittaen nuorten ja miesten suomenmestaruudet, sekä miesten yleismestaruuden.
Mestaruuden jälkeen Savolainen muutti Oulusta Helsinkiin, jossa hän harjotteli Jari Rännälän johdolla, Rännälän omistamalla Mikonkadun Gold's Gymillä, jonka takahuoneessa Savolainen myös asui.
Helsingissä vietettyjen kuukausien aikana Savolainen ajautui pahaan amfetamiinikoukkuun. Aluksi amfetamiini oli auttanut Savolaista kovissa harjoituksissa. Savolainen palasi takaisin kotikaupunkiinsa, jossa sai elämästään taas otteen.
Urheilu-ura > IFBB-ammattilaisena

Seuraavan kerran Savolainen kilpaili ammattilaisena vuonna 1997 Helsingissä järjestetyssä IFBB-ammattilaiskilpailussa Finnish Pro Grand Prix. Savolainen painoi tuolloin 110 kg ja sijoittui kilpailussa 7:nneksi, jättäen mm. australialaisen Lee Priestin ja jugoslavialaisen Milos Sarcevin pienemmille sijoille. Savolainen seisoi tasavertaisena vastustajana lajin sen aikaisten huippujen joukossa ja haastoi mm. Ronnie Colemania, Nasser El-Sonbatya ja Paul Dillettiä.
Maaliskuussa 1998 Savolainen kilpaili ensimmäisen kerran ulkomailla, New Yorkissa järjestetyssä Night of Champions-kilpailussa. Sairastelun ja epäonnistuneiden viimeistelyiden vuoksi kisakunto jäi kuitenkin halutusta, eikä Savolainen sijoittunut kilpailussa.
Vuoden 1998 IFBB Finnish Pro Grand Prix-kilpailuissa Savolainen jäi 9. sijalle.
Savolainen oli valmistautumassa 1999 Night of Champions -kilpailuun, kun hänen hauiksensa meni poikki.
Savolainen kilpaili uransa viimeiset kerrat vuonna 2001, jolloin hän sijoittui 12:nneksi Iron Man Invitational- ja 8:nneksi San Fransisco Invitational-kilpailuissa. Savolaisen oli vuonna 2006 tarkoitus tehdä paluu kilpalavoille ja kilpailla Shawn Ray Classicissa. Kisasuunnitelmat kuitenkin kariutuivat terveydellisistä syistä.
Urheilu-ura > Muuta

Savolaisella todettiin munuaisten vajaatoiminta vuonna 2006 ja hän joutui munuaissiirtoon 2008, jonka osasyynä olivat dopingaineiden ja amfetamiinin käyttö.
Savolainen pitää treenaamisestaan myös blogia. Hänen lempinimensä on Supermassa. Vuonna 2014 hän kehitti lisäravinnesarjan nimeltä Supermass Nutrition. Savolaisen yhteistyö Supermass-tuotemerkin kanssa päättyi vuonna 2017. Sittemmin hän lanseerasi uuden lisäravinnesarjan nimellä Legend Nutrition.
Saavutukset

Nuorten SM-kilpailut, 1. sija, raskas sarja, 1993
SM-kilpailut, 1. sija, raskas sarja +Overall, 1993
Ammattilaiskilpailut:
Super Mega Mass GP, 7. sija, 1997
Helsingin GP, 9. sija, 1998
Ironman Pro Invitational, 12. sija, 2001
San Francisco Pro Invitational, 8. sija, raskas sarja, 2001
Saavutukset > Ennätyksiä

Penkkipunnerrus: 260 kg
Vinopenkkipunnerrus: 6 x 240 kg
Smith-kyykky: 8 x 360 kg
Hauiskääntö tangolla: 8 x 120 kg
Reidenympärys: 86 cm
Olkavarren ympärysmitta: 62 cm
Erityisen merkittäviä Savolaisen tuloksista tekee se, että niistä suurin osa on tehty jo hyvin varhaisessa vaiheessa, noin 20−22-vuotiaana.
1997 Helsinki Grand Prix

Savolainen voitti Helsinki Grand Prixissa muun muassa Lee Priestin ja Milos Sarcevin. Hän pystyi tasavertaisesti haastamaan Ronnie Colemanin ja Paul Dilletin. Savolainen sijoittui lopulta kilpailussa seitsemänneksi.
Aiheesta muualla

Mtv3 45 minuuttia -ohjelma (Arkistoitu – Internet Archive)
Matthew Emmons

| Mitalit | Mitalit | Mitalit |  |
| --- | --- | --- | --- |
|  Matthew Emmons |  Matthew Emmons |  Matthew Emmons |  |
Maa:   Yhdysvallat
Miesten ammunta
|  Olympialaiset  |  Olympialaiset  |  Olympialaiset  |  |
|  Kultaa | Ateena 2004 | 50 m pienoiskivääri,makuu |  |
|  Hopeaa | Peking 2008 | 50 m pienoiskivääri,makuu |  |
|  Pronssia | Lontoo 2012 | 50 m pienoiskivääri,asentokilpailu |  |
| MM-kilpailut  | MM-kilpailut  | MM-kilpailut  |  |
|  Kultaa | Lahti 2002 | 50 m pienoiskivääri, makuu |  |
|  Hopeaa | Lahti 2002 | 50 m pienoiskivääri, 3 asentoinen, joukkue |  |
|  Pronssia | Lahti 2002 | 10 m ilmakivääri, joukkue |  |
|  Pronssia | München 2010 | 50 m pienoiskivääri,makuu |  |
Poikien ammunta
| MM-kilpailut  | MM-kilpailut  | MM-kilpailut  |  |
|  Kultaa | Barcelona 1998 | 50 m pienoiskivääri, 3 asentoinen, joukkue |  |
|  Pronssia | Barcelona 1998 | 50 m pienoiskivääri, makuu |  |
|  Pronssia | Barcelona 1998 | 50 m pienoiskivääri, makuu, joukkue |  |
Matthew Emmons (s. 5. huhtikuuta 1981 Mount Holly) on yhdysvaltalainen kivääriampuja ja olympiavoittaja.
Emmons voitti olympiakultaa Ateenassa 2004 50 m pienoiskiväärin makuuammunnassa, Pekingissä neljän vuoden päästä sijoittui samassa lajissa hopealle ja Lontoossa 2012 kolmiasentokilpailun pronsisijalle. Hän on myös voittanut useita maailmanmestaruusmitaleita Lahdessa 2002 ja Barcelonassa 1998.
Pienoiskiväärin asentokilpailussa Emmons menetti olympiakullan viimeisten laukausten jälkeen sekä Ateenassa että Pekingissä. Ateenassa hän menetti kultamitalin ammuttuaan loppukilpailun viimeisen laukauksen väärään tauluun ja putosi lopulta loppukilpailun viimeiseksi. Pekingissä hän ampui viimeisellä laukauksellaan reilusta 3,3-pisteen johtoasemasta tuloksen 4,4 ja putosi neljänneksi. Lontoossa Emmons epäonnistui jälleen viimeisellä laukauksellaan ja putosi lopputuloksissa hopeasijalta pronssille Etelä-Korean Kim Jong-hyunin taakse. Rion olympialaisissa 2016 hän osallistuu vain kolmiasentokilpailuun.
Emmons sairastui vuonna 2010 kilpirauhassyöpään ja hänet leikattiin. Emmons on naimisissa tšekkiläisen ampujan Kateřina Emmonsin kanssa. He tutustuivat Ateenan kisoissa, kun Kateřina tuli lohduttamaan Emmonsia epäonnisen pienoiskiväärin kolmiasentokilpailun jälkeen.
Olympialaiset

| Laji | 2004 | 2008 |
| --- | --- | --- |
| 10 m ilmakivääri | 9. 594 | — |
| 50 m kivääri, makuu |  Kultaa 703,3 (599+104,3) |  Hopeaa 701,7 (597+104,7) |
| 50 m kivääri, asennot | 8. 1257,4 (1169+88,4) | 4. 1270,3 (1175+95,3) |
Maailmanennätykset

Emmonsin ampumat voimassa olevat maailmanennätykset:
| Tulos> Miesten 50 metrin kiväärin makuun peruskilpailu | Tulos> Miesten 50 metrin kiväärin makuun peruskilpailu | Paikka> Miesten 50 metrin kiväärin makuun peruskilpailu | Paikka> Miesten 50 metrin kiväärin makuun peruskilpailu | Päivämäärä> Miesten 50 metrin kiväärin makuun peruskilpailu |
| --- | --- | --- | --- | --- |
| 600 (S) | 600 (S) | MC | Bangkok, Thaimaa | 9. toukokuuta 2007 |
(S) =Sivuava ennätys
Adenosiinideaminaasi

Nautaeläinten adenosiinideaminaasin tertiäärirakenne. Kofaktorina toimiva sinkki-ioni näkyy keskellä
Adenosiinideaminaasi (ADA) on entsyymi, joka katalysoi adenosiinin hajoamisreaktiota. Hajoamistuotteena muodostuu inosiinimolekyyli ja ammoniakkia . Entsyymin puutos johtaa useimmiten SCID-oireyhtymään.Koholla olevat pitoisuudet voivat puolestaan olla merkki maksan sairauksista tai aivokalvontulehduksesta.
Adenosiinideaminaasin entsyyminumero on  EC 3.5.4.4 ja CAS-numero 9026-93-1.
Aiheesta muualla

Kyoto Encyclopedia of Genes and Genomes (KEGG): Enzyme, adenosine deaminase, EC 3.5.4.4 (englanniksi)
Brenda: Information on EC 3.5.4.4 - adenosine deaminase (englanniksi)
Alice in den Städten

| Alice in den Städten |
| --- | --- |
 Elokuvan teatterijuliste.
Ohjaaja:  Wim Wenders
Käsikirjoittaja:  Wim Wenders, Veith von Fürstenberg 
Tuottaja:  Peter Genée Wim Wenders 
Säveltäjä:  Chuck Berry
Kuvaaja:  Robby Müller
Leikkaaja:  Peter Przygodda
Pääosat:  Rüdiger Vogler, Yella Rottländer
Valmistustiedot
Valmistusmaa:  Länsi-Saksa
Levittäjä:  Axiom Films
Ensi-ilta:  1974
Kesto:  110 min 
Alkuperäiskieli:  saksa
Aiheesta muualla
IMDb 
Elonet
AllMovie
Infobox OKNimi-testi OK: 
Alice in den Städten (esitetty Suomessa myös nimellä Alice kaupungeissa) on Wim Wendersin ohjaama saksalainen road movie vuodelta 1974. Se on ensimmäinen osa Wendersin kolmiosaisesta tie-elokuvien sarjasta, johon kuuluvat lisäksi elokuvat Väärä liike (1975) ja Kings of the Road (1976).
Mustavalkoisena kuvattu Alice in den Städten oli ensimmäinen Wendersin ohjaustyö, jonka kuvaukset tehtiin osittain Yhdysvalloissa. Elokuva voitti vuoden 1974 Saksan kriitikoiden palkinnon. Sitä on verrattu usein elokuvaan Chaplinin poika.
Juoni

Valokuvaaja-journalisti Phillip Winterille (Rüdiger Vogler) on annettu tehtäväksi kirjoittaa Yhdysvaltoja käsittelevä artikkeli, mutta tehtyään matkan maahan hän ei onnistukaan kirjoittamaan siellä näkemistään asioista. Niinpä Winter päättää palata kotiin. Sattuman oikusta hänen matkaansa tarttuu Alice-niminen yhdeksänvuotias pikkutyttö, jonka kanssa hän matkustaa ympäri Saksaa tavoitteenaan löytää tytön isoäiti. Alicella (Yella Rottländer) ei ole minkäänlaista käsitystä siitä, missä tämä asuu, ja ainoana vihjeenä isoäidin olinpaikasta heillä onkin kuva tämän asunnon etuovesta, jossa ei näy talon numeroa.
Aitor Ocio

| 0 | 1 | 2 |
| --- | --- | --- |

Henkilötiedot
Koko nimi: Aitor Ocio Carrión
Syntymäaika: 28. marraskuuta 1976 (ikä 47)
Syntymäpaikka: Vitoria-Gasteiz, Espanja
Pelipaikka: puolustaja
Pituus: 186 senttimetriä
Seurat
| Vuodet | Seura | O (M) |
| 1994–1998 1998–1999 1999–2000 2000–2001 2001–2003 2003–2007 2007–2012 | Aurrerá Eibar Albacete Osasuna Athletic Sevilla Athletic | 65 (3) 29 (0) 34 (0) 14 (0) 33 (1) 64 (3) 62 (1) |
 Seurajoukkueuran tilastot kattavat vain kansalliset sarjat, päivitetty 17. kesäkuuta 2012.
Aitor Ocio Carrión (s. 28. marraskuuta 1976 Vitoria-Gasteiz, Álava, Espanja) on espanjalainen jalkapalloilija. Hän on pelipaikaltaan keskuspuolustaja.
Ura

Ocio teki ensiesiintymisensä Espanjan pääsarjassa kaudella 2000–2001 Osasunan riveissä. Kaksi edellistä kautta hän edusti alemmalla sarjatasolla pelanneita Eibaria ja Albacetea. Osasunasta Ocio siirtyi baskiseura Athletic Bilbaoon.
Vuonna 2003 Ocio siirtyi Sevillaan kolmivuotisella sopimuksella, ja oli yksi tärkeä osa joukkuetta, kun Sevilla voitti kahden kauden aikana yhteensä 4 pokaalia. Sevillassa pelatessaan Ocio toimi joukkueen varakapteenina, Javi Navarron toimiessa joukkueen kapteenina. Parhaalla Sevilla kaudellaan 2005–2006 Ocio pelasi 23 ottelua ja teki niissä kaksi maalia.
Heinäkuussa 2007 Ocio palasi Athletic Bilbaoon.
Yksityiselämä

Ocio on naimisissa malli Laura Sánchezin kanssa, ja heillä on yhteinen tytär, Naia.
Saavutukset

UEFA Cup: 2006, 2007
UEFA Super Cup: 2006
Copa del Rey: 2007
Aiheesta muualla

Aitor Ocion esittely Athletic Bilbaon sivustolla (englanniksi)
Al Jaffee

Al Jaffee vuonna 2016.
Allan ”Al” Jaffee (synt. Abraham Jaffee; 13. maaliskuuta 1921 Savannah, Georgia – 10. huhtikuuta 2023 New York, New York) oli yhdysvaltalainen sarjakuvapiirtäjä, joka loi pitkän uran humoristisessa Mad-lehdessä. Hänet tunnetaan varsinkin Madin takakannessa julkaistavan taittelutehtävän kehittämisestä. Vuonna 2016 Guinnessin ennätyskirja julisti 95-vuotiaan Jaffeen maailman pisimmän uran luoneeksi sarjakuvapiirtäjäksi. Hän oli Madin pitkäaikaisin piirtäjä, ja jatkoi piirtämistä lehteen vuoteen 2020 saakka.